Document ID: 32001R2415

32001R2415
L 327/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2415/2001 НА СЪВЕТА
от 10 декември 2001 година
за изменение на Регламент (ЕО) № 2666/2000 относно помощта за Албания, Босна и Херцеговина, Хърватия, Съюзна република Югославия и Бивша югославска република Македония и на Регламент (ЕО) № 2667/2000 относно Европейската агенция за възстановяване
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 308 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че:
(1)
Европейската общност се ангажира да предостави финансово подпомагане на Бивша югославска република Македония, за да подпомогне прилагането на Рамковото споразумение от 13 август 2001 г.
(2)
Предвид положението, в което се намира страната, е важно подпомагането на Общността да бъде ефективно и предоставено бързо и поради това оползотворено по най-добрия начин на местно ниво.
(3)
Европейската агенция за възстановяване, наричана по-долу „Агенцията“, която е създадена с Регламент (ЕО) № 2667/2000 (3), има солиден опит и би била подходяща за предоставяне на помощта на Общността.
(4)
Следователно е необходимо да се изменят Регламент (ЕО) № 2666/2000 (4) и Регламент (ЕО) № 2667/2000, за да се разшири дейността на Агенцията и за Бивша югославска република Македония.
(5)
Прилагането на подпомагането на Общността в Съюзна република Югославия и в Бившата югославска република Македония, за която е решена в рамките на други механизми, може да бъде делегирана от Комисията на Агенцията.
(6)
Договорът не предвижда за приемането на настоящия регламент други правомощия, освен тези по член 308,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2666/2000 се изменя, както следва: в член 4, параграфи 1 и 2 „Съюзна република Югославия“ се заменя със „Съюзна република Югославия и Бивша югославска република Македония“.
Член 2
Регламент (ЕО) № 2667/ 2000 се изменя, както следва:
1.
Член 1 се заменя със следното:
„Член 1
1. Комисията може да делегира на Агенция следните задачи:
i)
изпълнението на подпомагане на Общността, която е предвидена в член 1 от Регламент (ЕО) № 2666/2000, в полза на Съюзна република Югославия и на Бивша югославска република Македония;
ii)
изпълнението на подпомагане на Общността, за която е взето решение от Комисията на основата на други механизми, с които разполага по отношение на тези страни. В тези случаи това се извършва в съответствие с разпоредбите на съответните регламенти, а член 2, параграф 1, букви б) и в), член 2, параграфи 2, 3 и 4, член 4 и член 5, параграф 1, букви а) до в) и ж) от настоящия регламент не се прилагат;
2. За целта се създава Европейска агенция за възстановяване, наричана по-долу „Агенцията“, с цел прилагане помощ на Общността, предмет на параграф 1.“
2.
В член 2, параграф 1, буква б) „Съюзна република Югославия“ се заменя със „Съюзна република Югославия и Бивша югославска република Македония“.
3.
В член 4, параграф 10 „Съюзна република Югославия“ се заменя със „Съюзна република Югославия и Бивша югославска република Македония“.
4.
В член 7, параграф 3, първа алинея „Съюзна република Югославия“ се заменя със „Съюзна република Югославия и Бивша югославска република Македония“.
5.
В член 7, параграф 3, втора алинея „Съюзна република Югославия“ се заменя със „Съюзна република Югославия и Бивша югославска република Македония“.
6.
В член 15 „Съюзна република Югославия“ се заменя със „Съюзна република Югославия и Бивша югославска република Македония“.
Член 3
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 декември 2001 година.

Labels: 18
5